कमेटी को क्रिप्‍टोकरेंसी से जुड़े सभी पहलुओं पर विचार करना था। इसके अलावा भारत की खुद की क्रिप्‍टोकरेंसी पर भी विचार शामिल था। एसोचैम के एक कार्यक्रम में बोलते हुए डिपार्टमेंट ऑफ लीगल अफेयर्स के एडीशनलन सेकेट्री अनादी नाथ मिश्र ने कहा कि सरकार को ऐसी शिकायतें मिली हैं कि लाेगों ने नोटबंदी के दौरान अपनी ब्‍लैक मनी का क्रिप्‍टोकरेंसी में निवेश किया। उन्‍होंने कहा कि ऐसा माना जा रहा है कि ब्‍लैक मनी के इस निवेश से बिटक्‍वॉइन जैसी क्रिप्‍टोकरेंसी की वैल्‍यू इतनी बढ़ी। उन्‍होंने कहा कि ऐसी रिपोर्ट्स हैं कि जो लोग अपनी पुरानी करेंसी नहीं बदल पाए उन्‍होंने इसमें निवेश किया।